Cayenne

Cayenne je administrativni centar i najveći grad Francuskog prekomorskog departmana - Francuska Gvajana od 102 303 stanovnika. Geografija Cayenne se nalazi na sjeveru Francuske Gvajane, između estuarija rijeka Cayenne i Mahury u Atlantski ocean. Grad leži na sjeverozapadnom kraju tog svojevrsnog poluotoka. Centar Cayenna ima tlocrt obliku pravilnog kvadrata, koji je položen s desne strane rijeke Cayenne i uz obalu Atlantskog oceana, sa pravilnom ortogonalnim rasterom ulica duž oceana, sa par širokih avenija i bulevara. Nedaleko od grada prema sjeveru u oceanu leže otoci Île de Cayenne u kojima su bili slavni zatvori Kažnjeničke kolonije Gvajana. Historija Prvo naselje na tlu današnjeg Cayenna osnovali su Francuzi - 1643. pod imenom La Ravardière za 300 kolonista, koje su revoltirani lokalni indijanci razorili. Francuzi su ponovno zauzeli taj kraj 1664. istrijebili ratoborne indijance i ponovno podignuli La Ravardière. Ono je 1777. dobilo status grada i preimenovano je u Cayenne. Nakon oslobođenja robova 1848., Cayenne je postao sjedište francuske kažnjeničke kolonije Gvajana, koja je osnovana sa ciljem da teški osuđenici svojim radom - plate svoja nedjela (dakle zbog zarade).Car Napoleon III je 1852. odredio da se svi osuđenici s kaznama dužim od sedam godina, moraju poslati u Francusku Gvajanu, tako da je odtad Cayenne postao poznat kao grad osuđenika. Kažnjenička kolonija i zatvori po Gvajani, službeno su zatvoreni - 1945. Znamenitosti Najveće znamenitosti grada su Katedrala Svetog Spasitelja (Saint-Sauveur) iz 1823., Palača prefekture na trgu Place d'Armes , Hôtel de Ville (Gradska vijećnica) i Botanički vrt, osnovan 1879. U predgrađima Chaton i Montabo, nalaze se Francuski institut tropske Amerike i Institut Pasteur. Privreda i transport Starije luke Larivot (na ušću rijeke Cayenne) i Îles du Salut, zamjenjene su izgradnjom nove Dégrad des Cannes na ušću rijeke Mahury. Iz nove luke Dégrad des Cannes se izvozi; drvo, palisander, rum i zlato (male količine). Sredinom 1960-ih posađene su u okolici grada velike plantaže šećerne trske i ananasa. Zbog tog su izgrađene tvornice konzervi, šećerane i pecare. U oceanu se love veće količine škampi, koje se konzerviraju u gradu. Trinaest kilometara jugozapadno od grada u mjestu Matoury leži jedini međunarodni gvajanski aerodrom Cayenne – Félix Eboué (IATA: CAY, ICAO: SOCA) sa vezama prema većim gradovima u zemlji, po Karibima i Parizom. Klima Cayenne ima po Köppenovoj klasifikaciji klime Tropsku monsunsku klimu. Prosječne temperature su gotovo identične tokom cijele godine i iznose oko 30 °C. Na Cayenne pada puno kiše, praktički cijelu godinu, a to je čak 3 750 mm na godinu. Kišna sezona traje gotovo cijelu godinu, a suha sezona traje samo dva mjeseca od septembra do oktobra. Gradovi prijatelji Brazil, Salvador de Bahia Reference Vanjske veze Cayenne na portalu Encyclopedia Britannica (en) Službene stranice grada (fr)